Nõukogude Liidu lagunemisel tekkinud ja taastatud riigid

pisi| SRÜ riigid aastal 2016 
Nõukogude Liidu lagunemisel tekkinud ja taastatud riigid (ka postsovetlikud riigid; 
ka endised Nõukogude Liidu liiduvabariigid) on 1991. aastal lagunenud Nõukogude Liidu liiduvabariikide alal tänapäeval asuvad iseseisvad riigid:

 Armeenia – Armeenia NSV alal 1922-1991 (1922-1936 Taga-Kaukaasia SFNV-s, liiduvabariigina 1936-1991)
 Aserbaidžaan – Aserbaidžaani NSV alal 1922-1991 (1922-1936 Taga-Kaukaasia SFNV-s, liiduvabariigina 1936-1991)
 Eesti – Eesti NSV alal 1940-1991, 1990. aasta veebruaris valiti kodanikualgatuse korras Eesti Kongress, mis 11. märtsil 1990 kuulutas, et Eesti Vabariik tuleb taastada õigusliku järjepidevuse alusel. Nõukogude seaduste järgi 18. märtsil 1990 valitud Eesti NSV Ülemnõukogu kuulutas 29. märtsil 1990 välja üleminekuperioodi koostöös Eesti Kongressiga, mis lõpetati kahe esinduskogu omavahelisel kokkuleppel Eesti Vabariigi taastamisega de facto 20. augustil 1991.11.märts 2015, Heiki Suurkask, Eesti Kongress ja Ülemnõukogu: Suur tüli ja neli otsust, mis viisid Eesti iseseisvuse taastamiseni
 Gruusia – Gruusia NSV alal 1922-1991 (1922-1936 Taga-Kaukaasia NSV-s, liiduvabariigina 1936-1991)
 Kasahstan – Kasahhi NSV alal 1922-1991 (1922-1936 kandis nime Kasahhi ANSV ja oli Vene NFSV koosseisus. liiduvabariigina 1936-1991)
 Kõrgõzstan – Kirgiisi NSV alal 1924-1991 (1924-1936 kandis nime Kirgiisi ANSV ja oli Vene NFSV koosseisus, liiduvabariigina 1936-1991)
 Leedu  – Leedu NSV alal 1940-1990/1991 (nimi muudeti Leedu Vabariigiks ja iseseisvus taastati 11. märtsil 1990)
 Läti – Läti NSV alal 1940-1991 (nimi muudeti 4. mail 1990 Läti Vabariigiks, 21. augusti 1991 Ülemnõukogu otsusega taastati iseseisvus de facto)
 Moldova – Moldaavia NSV alal 1940-1991 (1924-1940 eksisteeris ka selline moodustis nagu Moldaavia ANSV, aga see liideti 1940. aastal Moldaavia NSV-ga)
 Tadžikistan – Tadziki NSV alal 1924-1991 (1924-1929 oli Tadziki ANSV Usbeki NSV koosseisus, liiduvabariigina 1929-1991) 
 Türkmenistan – Turkmeeni NSV alal 1924-1991 (Moodustati 1924 Buhharia NSV, Horezmi NSV ja Turkestani osadest)
 Ukraina – Ukraina NSV alal 1922-1991, (1922-1937 oli Ukraina SNV, NSV Liidu asutajariik)
 Usbekistan – Usbeki NSV alal 1924-1991 (Usbeki NSV-sse kuulus 1924-1991 kuulus sinna Karalkalpaki ANSV ja 1924-1929 Tadziki ANSV)
 Valgevene – Valgevene NSV alal 1922-1991 (NSV Liidu asutajariik)
 Venemaa – Vene NFSV alal 1922-1991 (NSV Liidu asutajariik)

1991. aasta augustis taastasid Eesti, Läti ja Leedu oma iseseisvuse de facto ning võeti samal aasta 17. septembril vastu ÜRO-sse. 1992. aastal võeti ÜRO-sse Armeenia, Aserbaidžaan, Gruusia, Kasahstan, Kõrgõzstan, Moldova, Tadžikistan, Türkmenistan ja Usbekistan. Venemaa oli Nõukogude Liidu õigusjärglasena ÜRO liige, Ukraina ja Valgevene olid liiduvabariikidena ÜRO asutajaliikmed ja muutsid iseseisvudes oma nime. Kõik endised liiduvabariigid, välja arvatud Balti riigid, liitusid 1991. aasta detsembris Sõltumatute Riikide Ühendusega. Gruusia astus 2009. aastal SRÜst välja. Türkmenistan on alates 2005. aastast assotsieerunud liige. Ukraina ei ole SRÜ asutamisprotokolli ja põhikirja ratifitseerinud, kuid pole ka SRÜ-st välja astunud. Ukraina valitsus on teatanud soovist liituda Euroopa Liiduga. 

Eesti, Läti ja Leedu liitusid 2004. aastal Euroopa Liidu ja NATO-ga.

 Majandus 

Nimekiri riikidest sisemajanduse kogutoodangu (SKP) järgi (arvud on 2013. aasta USA dollarites 2013. aasta kohta vastavalt The World Factbook'ile(nominaalne) SKP (ametliku kursi alusel), The World Factbook, Central Intelligence Agency, Total Midyear Population, U.S. Census Bureau, International Data Base, accessed on 19 March 2014. Note: Per capita values were obtained by dividing the GDP (official exchange rate) data by the population data. The figures were then rounded to the nearest hundred in typical Factbook fashion.):

 Riik nominaalnemiljonites nominaalneper capita ostujõu alusel miljonites ostujõu aluselper capita 10440 3400 20610 6300 76010 7900 100400 10800 24280 18300 29940 22400 15950 3200 27300 6100 224900 12700 243600 14100 7234 1300 14300 2500 46710 15300 67430 22600 30380 15400 38870 19100 7880 2200 12680 3600 8537 1000 19000 2300 40560 7900 55160 9700 175500 3800 337400 7400  55180 1900 112600 3800 69240 7500 150400 16100 2113000 14600 2553000 18100

 Vaata ka 
 Augustiputš
 Belovežje leping
 Nõukogude okupatsioon Eestis (1940–1941)
 Nõukogude okupatsioon Eestis (1944–1991)
 Riigi õigusjärglus
 Varssavi Lepingu Organisatsioon
 Õigusliku järjepidevuse põhimõte

 Viited 

Kategooria:Nõukogude Liit